**Előterjesztés munkaanyaga**

**a Képviselő-testület**

2014. augusztus 18-i ülésére

Rákóczi - Jókai utca közlekedési táblák ügye

**1.**

A Rákóczi utca és Jókai utca szilárd burkolattal történő felújítását követően szükségessé vált a Jókai utcából nyíló utcákat (Táncsics, Berzsenyi, Ady E., Kinizsi, Arany J., Móra F.) elsőbbségadás táblával alárendelni. A Rákóczi utca Bányász sor újonnan kialakított (szűk) útkanyarulatánál a szembejövő forgalom elsőbbségét szabályozó tábla kihelyezése a biztonságos közlekedés érdekében indokolt. A vízelvezető árkok láthatóságát az éjszakai és a téli, havas hónapok közlekedésére tekintettel útszéljelző oszlopok kihelyezésével célszerű biztosítani.

Az utak bejárása alkalmával a műszaki ellenőr véleménye szerint több KRESZ tábla szükségtelenné vált, viszont más helyszínen még hasznosíthatóak, ezért ezek átcsoportosítása is szükséges.

**2.**

**Határozati javaslat:**

*Délegyháza Község Önkormányzat Képviselő-testülete a Rákóczi utca és Jókai utca „biztonságos közlekedés” tárgyában az alábbi döntéseket hozza:*

***1.*** *A Táncsics, Berzsenyi, Ady E., Kinizsi, Arany J., Móra F. utcákat „elsőbbségadás kötelező” táblákkal látja el, oly módon, hogy a Jókai utcán közlekedőknek elsőbbsége van a fenti utcákon közlekedőkkel szemben.*

***2****. A Rákóczi utcáról a Bányász sor felé kanyarodva a Rákóczi utca felől közlekedőknek, elsőbbséget kell biztosítani a szembejövő forgalommal szemben, ezért „elsőbbség a szembejövő forgalommal szemben”, illetve „szembejövő forgalom elsőbbsége”, valamint ugyan ezen oszlopokon „veszélyes kanyar” jelző táblákat kell kihelyezni.*

***3****. A Rákóczi úton a vízelvezető árok kezdetét és végét útszéljelző oszloppal kell jelezni.*

*4. A Rákóczi u.- Nyírfa utcai „Elsőbbségadás”, a Rákóczi úton lévő 30-as „Sebességkorlátozó”, a csatorna parton lévő „Behajtani tilos” táblákat meg kell szüntetni.*

*5. A táblák beszerzésével és kihelyezésével, valamint a szükségtelen táblák eltávolításával megbízza Szilveszter Lajos településüzemeltetésért felelős alpolgármestert.*

*Határidő: azonnal*

*Felelős:* *községgondnokság*

Összeállította:

Hallai László

településüzemeltetési előadó

Előterjesztéssé nyilvánítva: 2014. augusztus 18.